Berlingske Tidende, 1829-02-17
udsigt over Aviserne. Den i Morges Kl. 4 1/2 ankomne Hamborger=Brevpost af 13de dennes har overbragt Trontalen, hvormed Parlamentet blev aabnet den 5te Februar. (Vi levere den nedenstaaende in extens efter engelske Blade, som med den engelske Post af 6te Februar var ankommen den 13de dennes til Hamborg). Takaddressen, blev i Overhuset foreslaaet af Grev Salisbury og i Underhuseaf Lord Clive. Under Debatterne over denne erklærede Hr. Peeiblandt andet: "at efter hans egen og hans ædle Ven Hertugen af Wellingtons Overbeviisning vare der Omstændigheder forhaanden, der gjorde, at Vanskelighederne ved den katholske Qvæstion endnu vilde være blevet betydeligen forstørrede, ifald han var udtraadt af Ministeriet. Man maa saaledes ansee Rygterne for ugrundede, at Hr. Peel og Lord Aberdeen ville udtræde af Ministeriet, og at Underhandlinger vare aabnede med Lorderne Lands down og Grey for at faae dem til at besætte hines Pladse i Ministeriet. Peel skal have tilskrevet Universitetet i Oxford, hvis Repræsentant i Parlamentet han er, at han er villig til at renoncere paa sin Bemyndigelse til at repræsentere det, da han ikke længere kunde modsætte sig den katholske Emancipation. Universitetet i Oxford havde med 164 mod 78 Stemmer besluttet at indkomme med en Petition imod enhver Concession til Katholikerne. Addresserne i Giensvar paa Trontalen gik eenstemmigen igjennem i begge Huse efter de ministerielle Medlemmers Forslag, og uden at et eneste Amendement var bragt paa Bane. Hertugen af Northumberland var ankommen til London. De franske Blade indeholde General Saldanhas Protest til Commandeur W. Walpole, og Generalens Beretning til Marqvis af Palmella (see nedenunder), efterat han var seilet fra Terceire. De fleste Blade vedblive at yttre sig bittert og Englændernes Fremfærd imod de portugisiske Flygtninge; le messager anbefaler dem mere Forsigtighed og Maadehold, i det mindste indtil en Beretning om denne Sag officielt er aflagt for det brittiske Parlament. Takadressen til Kongen er debatteret saavel hos Pairerne som i de Deputeredes Kammer, og er med faa Forandringer antaget paa det sidste Sted efter Commissionens Redaction med 213 mod 8 Stemmer. Under Debatterne sagde Seglbevareren Grev Portalis (intermistisk Minister for de udenlandske Sager). Den Beskyttelse, som Frankrig skjænker Grækenland, vi ikke være forbigaaende. Den vil vedvare, indtil Porten har anerkjendt Nationens Uafhængighed, til dens Regjering er fastgrundet, og sikkret imod Angreb af dens Fjender, hvis Aag den har afrystet. Angaaende Grækenlands Grændser, som man finder al for snevert trukne, da er intet definitivt bestemt herom. En Bestemmelse idag hindrer ikke, at man imorgen kan tage en Anden, og det er uden Grund at man paastaaer, at vor Regjering har indvilliget i, at Athen ikke kommer til at høre til det græske Gebeet. Vi ere ilede det græske Folk til Hielp, og vi ville fremdeles beskytte det, og naar vore Soldater bringe ædle Minder hjem fra den klassiske Jordbund, saa ville de ogsaa efterlade hæderværdige der. Efter le messager vare 318 Medlemmer tilstæde ved Begyndelsen af Sessionen i de Deputeredes Kammer den 6te dennes, deraf hørte 85 til den venstre Side, 80 til det venstre Centrum, 65 til den høire Side, og 88 til det høire Centrum. Journal des debats angiver den samme Fordeling af Medlemmerne. Hertugen af Mortemart var endnu ikke afreist, men skulde i det seneste afreise paa Mandag; efter andre Blade vilde han reise endnu samme Dag (den 6te. Nyere Efterretninger fra Lissabon end de sidst meddeelte indeholde hverken de franske eller engelske Blade, men over Madrid, har man paa ny Bekræftelse paa det i Portugal herskende Anarkie. Det hedder at 60000 Mand skulle udskrives i Marts Maaned i Spanien. - Nyere Efterretninger fra Orienten ere heller ikke ankomne. - Fra Frankfurt skrives, at Hertugen af Cumberland passerede der igjennem den 8de Februar paa sin Reise til London.